Terveystieteiden tiedekunnan linjauksen mukaisesti opinnäytetyölle esitetään pääsääntöisesti kahta (2) ohjaajaa, joita oppiaineen vastuuhenkilö puoltaa.  Erityistapauksissa opinnäytetyöllä voi olla myös yksi (1) tai kolme (3) ohjaajaa. Esitys toimitetaan laitoksen johtajan hyväksyttäväksi.Opinnäytteiden ohjaajina ja tarkastajina toimivat ensisijaisesti professorit, dosentit, kliiniset opettajat, lehtorit ja muut yliopiston opettajat ja tutkijat. Muiden, esimerkiksi yliopiston ulkopuolisten ohjaajien ja tarkastajien sopivuus tehtävään tulee ensin hyväksyttää oppiaineen vastuuhenkilöllä.Ohjaajien nimeämislomakkeen (Esitys ylemmän korkeakoulututkinnon opinnäytetyön ohjaajiksi) löydät terveysteiteiden tiedekunnan opinnäytetyöohjeista KamustaOpiskelija sopii ohjaajiensa kanssa työn ohjausprosessista. Opiskelija ja ohjaajat täyttävät yhdessä ohjaussopimuksen (pdf).Opinnäytetyön ohjaajia voidaan vaihtaa oppiaineen kanssa neuvotellen, esim.  kun ohjaaja ei ole enää käytettävissä (siirtynyt muihin tehtäviin, eläkkeelle ym.) opinnäytetyö ei etene ristiriitatilanteissaOpinnäytetyön tehtävänä on osoittaa opiskelijan kypsyyttä itsenäiseen tutkimustyöskentelyyn ja -osaamiseen. Vastuu opinnäytetyön tekemisestä ja tuloksista on opiskelijalla. Ohjaajat tukevat opiskelijaa opinnäytetyön tavoitteiden saavuttamisessa. Opiskelija saa ohjausta opinnäytetyöhön liittyvissä erityiskysymyksissä ohjaajan kanssa sovituissa tapaamisissa.